לאחר הפירוק ניסה גבירץ לפתח קריירה עצמאית, שלא זכתה להצלחה. בשנת 1986 היה חלק מזמרי הליווי של מוטי גלעדי ושרי צוריאל בתחרות האירוויזיון. ב-1988 היה אחד מזמרי הליווי של ירדנה ארזי באירוויזיון. הוא גם ביצע קולות רקע במספר אלבומים של ארזי - נשמה צוענית, עוד יום אחד ומתוך שאהבתי. בשנת 1989 התאחד עם חברי חלב ודבש להופעה בקדם אירוויזיון עם השיר "אני מאמין". בנוסף ביצע את שירי הפתיח והסיום של הסדרה המצוירת "המומינים", יחד עם יוריק בן דוד.